
ДЕТСКО–ЮНОШЕСКИ ФОЛКЛОРЕН  ПРАЗНИК
         „ИЗВОРЪТ ДА НЕ ПРЕСЪХВА – ЦВЕТНИЦА 2024”

С Т А Т У Т
  
На 28 април 2024 г. от 10:00 ч. в гр. Стара Загора ще се проведе двадесетото юбилейно издание на Детско-юношеския фолклорен празник „Изворът да не пресъхва - Цветница 2024”. Празникът е свързан с продължаване на българската традиция и съхраняване на автентичните песни, танци и обичаи.

Организатори:

· Община Стара Загора

· НЧ „Развитие - 1878” с. Дълбоки

· Център за подкрепа за личностно развитие Стара Загора

Цели:
· Да се съхрани и популяризира фолклорната традиция, децата ни да се приобщят към народните ценности и да запазят българската идентичност

· Да предостави възможност за обществена изява на колективи и индивидуални изпълнители.

· Да насърчава приемствеността  на традициите между поколенията.

· Да се изявят детско–юношески състави и индивидуални изпълнители от страната.

Условия за участие:
        В празника  могат да вземат участие детски фолклорни състави и индивидуални изпълнители от цялата страна, представящи български фолклор (песни, танци, обичаи, приказки, игри и пр.).

           Художествените ръководители сами определят програмите си за участие.        Препоръчваме програмата на индивидуалните изпълнители да бъде в рамките на 5 минути, на певчески групи  - 10 минути,  танцови групи, обичаи и ансамбли – 10 минути.

           Празникът няма конкурсен характер  и такси за участие не се внасят.

           Неговата продължителност е един ден и участието  е доброволно.

           Всички участници ще получат грамоти и награди.
           Разходите по пребиваването са за сметка на участниците или ведомството, към което принадлежат. 

При подаване на заявката е необходимо да посочите точния брой на участниците, а в деня на участието предайте на организаторите списък  с трите им имена.

Съпътстващи прояви:
1.Конкурс за рисунка на тема „Пролетните празници - Лазаровден, Цветница и Великден“. Срокът за изпращане на  рисунките е до 12.04.2024 г. на адрес с. Дълбоки, ул.,,Септемврийци“ 17, НЧ ,,Развитие 1878“  за конкурса „Пролетните празници - Лазаровден, Цветница и Великден“.
Участниците трябва да бъдат на възраст от 5 до 19 години, а творбите - на картон /формат А4/ и да са придружени с коректно попълнена  заявка N 2, залепена на гърба на рисунката. Няма ограничение за използваната техника.

В деня на празника ще бъдат обявени и наградени отличените участници. 
2. Пленер и детски арт-работилници в деня на провеждането на празника.
Срок за изпращане на заявките - 12.04.2024 год.
Е-mail : razvitiedalboki@mail.bg
         Адрес: 6060 с. Дълбоки, Община Стара Загора, 

НЧ ”Развитие – 1878 г.” 

Тел.0898507564; 0889131555-Христина Янкова

Община Стара Загора

Отдел „Култура”- 042/614 861; 0887776995
Отдел „Образование” – 042/614892
Участниците се съгласяват снимковият и видеоматериал да бъде излъчен, съхранен за архив и използван с некомерсиална цел от организаторите. Същите не заплащат права и обезщетения.
                                                                                                     Организационен комитет

